Kolumbia arrin marrëveshje paqeje me rebelët
Qeveria kolumbiane dhe rebelët e Forcave të Armatosura Revolucionare të Kolumbisë arritën marrëveshje paqeje dje në Kubë
Konfliktit më të gjatë në Hemisferën Perëndimore duket se po i vjen fundi, pasi qeveria kolumbiane arriti një marrëveshje historike për paqe me udhëheqësit rebelë mbrëmë në Kubë. Shpallja e një marrëveshjeje mes qeverisë dhe Forcave të Armatosura Revolucionare të Kolumbisë, ose FARC-ut, pas katër vjet bisedimesh hap mundësinë që kolumbianët të lënë pas gjakderdhjen që ka shkaktuar vdekjen e më shumë se 220,000 njerëzve dhe shpërnguljen e më shumë se 5 milionëve nga shtëpitë e tyre. tha kryenegociatori i qeverisë kolumbiane, Humberto de la Calle. Sipar marrëveshjes, qeveria e Kolumbisë do të adoptojë reforma për pronësinë, do të rregullojë strategjinë e saj kundër lëndëve narkotike, si dhe do të zgjerojë administratën shtetërore në zonat rurale, që kanë qenë tradicionalisht të neglizhuara në vend. tha kryenegociatori i FARC-ut, Ivan Marquez. Presidenti Juam Manuel Santos vlerësoi marrëveshjen gjatë një fjalimi televiziv kombëtar dhe u bëri thirrje kolumbianëve ta miratojnë marrëveshjen në referendumin që do të mbahet më 2 tetor. tha ai. Shumica e sondazheve thonë se në masë dërrmuese kolumbianët do ta miratojnë planin. Ushtria rebele u detyrua të merrte pjesë në tryezën e bisedimeve pas një dekade humbjesh të rënda në fushëbetejë ku një sërë komandantësh rebelë të rangut të lartë u vranë nga ushtria kolumbiane e mbështetur nga SHBA. FARC-u u përgjysmua dhe arriti numrin aktual me 7,000 trupa. Sipas marrëveshjes, ish-udhëheqësit rebelë do të shërbejnë në legjislaturën kolumbiane në vende të rezervuara posaçërisht për lëvizjen politike, ende pa emër të FARC-ut.